da da en da da da da en ca nl da da da da da en sv da da da da da da da da nb da da da da da da da da nn da da da da da da da da da da da da da da da da da da da nb da da da da da da da da de da da da da da da da da da nl da da da da da da da da da de da da da da da da da da da da da da da da es es es da da en tr ru es en da da en sv da en da da da da da da da en da en da da da da da da en da da da da da da da da da da da da da da da da da da da cs da en nb da da en da en da da sv da da da da da da da da da da nb en en en da da da da da da da nb en en da da da da da da da sv eo da da da sv pl da sv da pl da da da da da da da da da es es es da da en tr ru es en da da da da da da da da da da da da nb nb da sv de de en en da nl en da da da da pl sv da li de en en fr en da sv en da da
Wikimedia Danmark | Wikimedia Danmark er den danske støtteforening for Wikimedia Foundation | Side 2
60 måder hvorpå du kan vise nye Wikipedia-brugere kærlighed
Denne artikel er oversat fra Sixty ways to help new editors af Lodewijk Gelauff. Artiklen blev oprindelig udgivet 4. september 2014 på Wikimedia Foundations blog. Den oprindelige artikel blev udgivet under en Creative Commons Attribution 3.0 unported license. Nogle billeder er udgivet under CC-by-SA.
Diskussioner og møder, Wikimania 2014 Af Deror_avi [GFDL eller CC-BY-SA-3.0-2.5-2.0-1.0] via Wikimedia Commons
Sidste august havde Iolanda Pensa og jeg (red: Lodewijk Gelauff) den ære at facilitere en diskussion i “Wikimania Discussion Room” hvor emnet var hvordan man fastholder og byder nye brugere velkommen. Diskussionen var organiseret som en brainstorm og det var en af de mere berigende oplevelser jeg havde under Wikimania. Under brainstormen fokuserede vi på ideer hvorpå vi i fællesskab kan hjælpe nye brugere med at forblive med at være aktive bidragydere. Jeg håber at nogle af ideerne kan være en inspiration for dig!
Rundbordsdiskussionen fandt sted under Wikimania og var “selvvalgt”. Alle var velkommne til at deltage, der var ikke noget ekspertpanel og kun lidt forberedelse. Diskussionens mål var at finde 30 måder hvorpå man kan hjælpe nye brugere af Wikimedia-projekter med at blive, og forblive, involverede. Vi ledte efter ideer der ikke afhang af Wikimedia Foundation, tilknyttede organisationer og udviklere. Jeg er meget glad for at være i stand til at fortælle jer at hele 60 måder hvorpå vi kan hjælpe nye brugere blev delt – utvivlsomt med et vist overlap, men stadig bemærkelsesværdigt! Ved afslutningen af diskussionen bad vi hver personligt hver enkelt deltager om at forpligte sig til en af de 60 måder at hjælpe nye brugere på, i løbet af den næste måned.
De ideer der kom frem favnede utroligt bredt. Du kan finde den oprindelige liste i noterne fra diskussionen. I denne artikel ønsker jeg at dele en forkortet liste, hvor nogle af punkterne er slået sammen og gjort klarere.
Jeg opfordrer enhver trænet bruger til at bladre gennem denne liste og udforske de forskellige ideer. På samme måde som deltagerne i diskussionen, så vær så venlige at forpligte jer til et af dem i de kommende uger – hvis du ønsker det kan du gøre dette offentligt, evt. ved at skrive en kommentar til denne artikel. Dit engagement kan måske opmuntre for andre til at gøre det samme!
Lodewijk Gelauff, facilitator af Wikimania Discussion Room og frivillig i Wikimedia Netherlands.
Dan “tandems” mellem trænede redaktører og nye brugere.
Send en velkomstbesked med en henvisning til hvordan man kan opnå direkte kontakt.
For eksempel: “Hej, Jeg hedder Trizek, du er velkommen til at kontakte mig hvis du har brug for hjælp.”
Slut dig til (“Join”) “Tehuset” (enwiki; hewiki).
Find folk der er villige til, og i stand til, at kommunikere på en venlig måde – og nye brugere bør blive sendt hen til dem (hvor ender jeg efter jeg har oprettet en konto?)
Det er bedre at hjælpe fem nye brugere på en personligt tilpasset måde end at sende 50 velkomstskabeloner.
Inviter de nye brugere til møderne – mød bidragyderne – få ansigter på brugerne.
Bid ikke de nye brugere:
Læg en dæmper på de mellem-trænede brugere (~6 måneders erfaring) der er over-entusiastiske og har en tendens til at “bide” nye brugere.
Omskriv beskeder til undskyldninger (“undskyld at vi ikke forstod hvad der var din hensigt; vi var nødt til at fjerne din ændring”).
Vær mere venlig når du kommunikerer med nye brugere.
Tag “undlad at bide de nye” mere alvorligt. Indfør (eller håndhæv) en straf for at “bide” nye brugere.
Den franske Wikipedia havde en besked med en haj – “du har bidt en ny (newbie)” (ikke flere bid i nye på fr.wp nu, skabelonen er blevet slettet…)
Less is more (det er svært at oversætte “mindre kan gøre det” måske?):
Skriv kortere og præcisere hjælpe- og velkomstbeskeder med klart synlige henvisninger (links). Hjælpesiden med mere end 20 henvisninger er for meget – en hjælpebesked på to linjer er bedre.
Gør mindre brug af skabeloner når du kommunikerer med nye brugere; tag flere personligt tilpassede handlinger.
Nedbring antallet af regler (Ignorer alle regler på enwiki)
Stil (seed) bevidst opgaver med små fejl der er lette at rette. Eller stil dem eventuelt i en sandkasse/et område der ikke er beregnet til færdige artikler? (Wikipedia-eventyr (adventure) gør det).
Organisér en “halv-fast” Wikipedia-“skattejagt”. Bed folk om at gennemføre simple opgaver som f.eks. at “rette en død henvisning (dødt link)“, “rette en grammatisk fejl” og beløn dem for det.
Stil en liste over artikler, som nye brugere kan prøve at redigere, til rådighed. (efter sigenede er der et eksempel på dette på enwiki).
Giv nye brugere en liste over opgaver de kan udføre. Arbejdskøer som folk kan vælge fra baseret på deres interesser.
Opfordr folk til at deltage i “Wikipedia-eventyret (Te wikipedia adventure)” (enwiki) eller “turistbussen (te tourist bus)” (cawiki).
Flere måde hvorpå man kan bidrage på en tryg og sikker måde, der indebærer mindre “drama” – ikke kun oprettelse/redigering af artikler men f.eks. med billeder, geografiske placeringer, check af fakta, oprydning, kontrol af eksterne “døde henvisninger” (døde links).
Opmuntr mikro-redigeringer gennem spil.
Inviter nye bruger til at komme videre gennem “mikro-spils trin”.
Producer og del videoer af nye brugere der opdager en fejl, starter en redigering og retter fejlen.
Lav et eller andet online-træningskursus i hvordan men bidrager til Wikipedia.
Uddan trænede wikipedianere i hvorledes de byer nye brugere velkommen.
Optræn social(e) manerer/kommunikation hos trænede brugere og administratorer!
Fremhæv at redigeringer er “aktive” med det samme (dvs. live) og kan blive set af hele verden, brug dette som en indbygget motivationsfaktor.
Gør de synligt hvor meget redigeringserfaring en bruger har. Positiv styrkelse af brugere der investerer – en statusindikator (progress bar) der viser hvor erfarne de er.
Skab en side over henvisninger hvorfra der et struktureret “træ” over ALLE mulige vejledninger og instruktioner, som den nye bruger sjældent selv finder.
Forklar Wikipedia/Wikimedias basale principper på en venlig og forståelig måde selv om det er indlysende for dig, og opret vejledningssider hvor principperne blive forklaret på en let forståelig måde.
Gen-uddan trænede brugere i venligere kommunikation.
Anderkend venlighed mod nye brugere, anderkend, (gamification her?).
Opmuntr brugen af diskussionssiderne.
vi har brug for en meget bedre manual og kortere opsummerede regelbøger (hver eneste regel er 8 sider lang) – hver eneste regel skal være en enkelt sætning (“regelen i en nødeskal”) – og saml alle “nødeskallerne” på en side(“WP:Plain and simple” på enwiki?)
Nye redaktører ønsker at oprette artikler – og tilbagemeldingerne (feedback) kommer først uger senere – øg hastigheden af processen med kontrol af nye artikler og send tilbagemeldinger (feedback) og forbedr tilbagemeldingernes kvalitet.
At give nye redaktører anderkendelse eller en belønning eller et badge for at dokumentere at de har lært noget – en “barnstar” (red: en anderkendelse der indsættes på din diskussionsside som en slags medalje. ps. redaktøren har ingen 😉 ) som du får for at have lært noget – aog hver gang du lærer noget bliver barnstar’en større. (eksempel fra enwiki)
Dette kan evt. udviddes med en anderkendelse af trænede brugere der har gennemført en uddannelse i ikke-voldelig/borger kommunikation eller er gæstfrie overfor nye brugere.
Vis efter en uge eller en måned hvor mange folk der så ændringen og blev positivt påvirket.
Månedlige e-mails der viser hvor mange folk der læste siden du redigerede og brugte din viden, men en besked i stil med “den ændring du lavede har hjulpet så og så mange mennesker.”
Giv en “tommelfinger up” selv for små ting – Brug ‘Tak’ knappen som du kan finde til højre for en redaktørs bidrag i historikken for en artikel.
Anderkend fremragende redigeringer (eksempel fra dewiki: tre-niveauers “barnstar type”).
Opdatering fra fællesskabet: “ugens præstation” (enwiki).
Lad fællesskabet vælge en “månedens bidragyder” eller “årets” (red: nok “udansk” med den konkurrencementalitet).
Mere motiverende beskeder – vi plejede at sige “ikke godt arbejde” men opdrog ikke i at sende mere positive beskeder.
Afstem forventninger og være opmærksom på sammenstødet mellem forventninger og virkelighed – find måder hvorpå man kan måle hvorfor nye bidragydere forlader projektet.
Vær følsom overfor de forskellige typer af problemer der findes i forskellige wikier – fordi hvert enkelt fællesskab (community) har forskellige størrelser og historie, de fungerer forskelligt.
Rekrutér nye folk (ved begivenheder, på museerer, på skoler…)
Indsæt et banner på Wikipedia der indeholder en direkte invititation til at redigere: hvis du ønsker at redigere, så følg denne henvisning og folk bliver inviteret til et fysisk møde (meetup) (Men dette skulle blive vist som en del af softwaren ikke som en annonce).
Udfør bedre undersøgelser af hvorfor folk ikke redigerer selvom de ønsker at gøre det, eller hvorfor de foretager en enkelt første redigering men ikke bliver en fast biddragyder.
Opret en liste over gode ideer på “meta”. (Handling: del listen med deltagerne i diskussionen).
Indfør en “Panik-knap”: “her kan du få hjælp.”
Stil en facilitet til rådighed for nye brugere, hvorpå de kan sende kommentarer (feedback) om hvordan de er blevet behandlet.
Opmuntr nye brugere til at kommunikere med hinanden om deres erfaringer.
Forbedr (velkomst/advarsels) skabeloner så de fremtræder mere personlige.
Stil et sikkert og trygt område til rådighed for nye brugere, f.eks. ved at have et navnerum (område) beregnet til Kladder. (red: du kan altid oprette undersider under din brugerside, f.eks. http://da.wikipedia.org/Bruger:Kim_Bach/Kims_kladde)
Gør “rediger”-knappen mere indbydende: for eksempel ved at undlade at vise en tom side når man opretter en ny artikel. Skærp de nye brugeres selvtillid.
Vær ydmyg når du står overfor nye brugeres ekspertise, specielt når de rent faktisk er eksperter  – genkend eksperter når de dukker op.
Specialistgrupper: specialister samler bruger med ekspertviden indenfor et emne.
Udgivet i "Kavalariet", Begynder, Tip, Wikimedia, Wikipedia | Skriv et svar
Sådan deler du mange filer på Wikimedia Commons – mød Te Commonist
Posted on 14. september 2014 by Kim Bach
Vi fortsætter med at skrive om Wikimedia Commons, Wikimedia Foundations projekt hvor du kan dele frie mediefiler.
Te Commonist Logo – Af Programmer of Commonist SVG version by Booyabazooka [GPL (http://www.gnu.org/licenses/gpl.html)], via Wikimedia Commons”
Denne gang kigger vi på følgende scenarie.
Jeg har en masse billeder på min computer. Hvordan får jeg dem hurtigt på Wikimedia Commons?
Det skal være billeder du selv har taget og derfor har rettighederne til, eller billeder du har fået rettighederne til at rettighedshaveren. Desuden må billedet ikke overtræde dansk ophavsret.
(Eksempler på billeder der kan overtræde ophavsret er billeder af skulpturer, hvor kunstneren ikke har været død i 70 hele år.
Et “sjovt” eksempel på dette er Den Lille Havfrue
Man kan naturligvis sagtens dele mange billder gennem Commons’ standardguide, som vi skrev om i den forrige artikel.
Men der findes naturligvis også programmer der kan gøre det lidt smartere og i denne artikel vil vi kigge på programmet “Te Commonist”.
Den letteste måde at installere Te Commonist på er ved at trykke på henvisningen nedenfor.
Commonist kræver Java men det er sandsynligt at du har det da NemID bruger det.
Du får sikkert en advarsel fra dit operativsystem eller din browser om at filen er blokkeret. I Google Chrome kan det se sådan ud:
Denne fil kan muligvis beskadige din computer
Vælg “Behold” og åbn den hentede fil – den hedder sikkert commonist.jnlp – og Commonist starter.
Der vises muligvis en sikkerhedsadvarsel, vælg “I accept te risk and want to run this application” og tryk på Run-knappen
Te Commonist – Java sikkerhedsadvarsel
Og Commonist bør nu starte.
Te Commonist – Deling af mange filer på Wikimedia Commons
Hvis du stadig har problemer så er der hjælp at hente nederst i denne artikel.
Før du går i gang
Før du går i gang så skal du tænke over hvilken fri licens du ønsker at anvende, det er normalt at vælge en Creative Commons Navngivning, Del på samme vilkår licens. Denne licens indebærer at du bevarer rettighederne til dine billeder og at de frit kan bruges af andre, så længe de nævner at det er dig der har ophavsretten til det oprindelige billede.
Saml de billeder du ønsker dele
Vælg de billeder der skal deles
Brug billed(erne) på Internettet eller Wikipedia
Saml de billeder du ønsker dele
Vælg nu de billeder du vil dele og placér dem i en mappe for sig selv. Jeg vil dele de bedste billeder jeg tog på Roskilde Festivalen 2014.
Nu skal de oplysninger der gælder for samtlige filer udfyldes.
For det første skal du have en konto på Wikimedia Commons, det antager jeg at du har, ellers opret en.
Nu skal du udfylde felterne.
user: dit brugernavn på Wikimedia Commons, i mit tilfælde Kim Bach
password: dit kodeord på Wikimedia Commons, det får du ikke her 😉
wiki: her vælger du bare wikimedia commons
description: her udfylder du en beskrivelse, brug denne skabelon:
{{en|Pictures from Roskilde Festival 2014}}
{{da|Billeder fra Roskilde Festival 2014}}
Så får det billede en beskrivelse på både engelsk og dansk. Det er vigtigt at de to Tuborg-klammer og den lodrette streg kommer med, det er standard MediaWiki syntaks for skabeloner
source: her bruger du skabelonen {{own}} (husk de dobbelte Tuborg-klammer).
author: Link til din Wikimedia Commons brugerkonto, i mit tilfælde Kim Bach ([[User:Kim Bach|Kim Bach]]) (husk de firkantede parenteser).
categories: de Wikimedia Commons kategorier dine billeder skal tilhøre, ofte vil der allerede være en kategori på Wikimedia Commons som dine billeder skal tilhøre, hvis du har flere kategorier, så adskil dem med | (lodret streg). I dette tilfælde bruger vi
license: {{cc-by-sa-4.0}} som er den nyeste Creative Commons licens og derfor ikke med i valglisten endnu (husk de dobbelte Tuborg-klammer)
Nu ser venstre side sådan ud:
Te Commonist – Deling af mange filer på Wikimedia Commons – Generelt
Vælg de billeder der skal deles
Bladr til det bibliotek hvor du har billederne, og indholdet af biblioteket bliver nu vist til højre.
Du vil sikkert også gerne ændre på filernes navn til noget mere beskrivende, husk at der skal stå en fil-endelse til sidst, ofte vil det være .jpg. Husk også at Wikimedia Commons er et internationalt projekt, så brug gerne et engelsk navn til dine filer.
Du kan også tilføje en beskrivelse, også her er det smart at bruge beskrivelses-skabelonen samt at skrive en beskrivelse på både dansk og engelsk.
Det du skriver til højre bliver brugt i stedet for det der er skrevet til venstre, altså efterlad blot description og categories blankt hvis du ikke har ændringer.
date og coordinates vil som regel blive hentet fra billed-filernes dato og såkaldte EXIF-data.
Jeg vælger i dette eksempel at dele to enkelt billede, nemlig det med teltene og et andet med de store bogstaver er markerede den del af campingområdet der kaldes Dream City.
Jeg markerer billedet til deling med at trykke på upload-fluebenet oven over billedets name-felt.
Jeg udfylder name med
Get A Tent EAST - Roskilde Festival 2014.jpgJeg udfylder description med
{{en|At Roskilde Festival you can rent a tent that will be ready for you when you arrive.
When you leave you can pack it an drop it for recycling in refugee camps.
Te concept is called Get A Tent}}
{{da|På Roskilde Festivalen kan du leje et telt der er sat op i forvejen når du ankommer.
Når du rejser kan du pakke teltet sammen og afleverede det til genbrug i flygtningelejre.
Konceptet hedder Get A Tent}}
Te Commonist – Deling af mange filer på Wikimedia Commons – Get A Tent EAST
Det andet billede er af indgangen til det campingområde der hedder Dream City.
Jeg markerer billedet til deling med at trykke på upload-fluebenet oven over billedets name-felt.
Jeg udfylder name med
Welcome to Dream City - Roskilde Festival 2014.jpgJeg udfylder description med
{{en|At Roskilde Festival 2014 te DIY area of te festival was called Dream City.
{{da|På Roskilde Festival 2014 hedcampingområdet for DIY (Do It Yourself – gør det selv) Dream City}}
Te Commonist – Deling af mange filer på Wikimedia Commons – Dream City
Når du er tilfreds, så trykker du på upload knappen, og dine billeder bliver nu overført til Wikimedia Commons.
Der vises en fin fremdriftsindkator nederst på skærmbilledet.
Når alle dine billeder er lagt op, så skal du naturligvis se hvordan de ser ud på Commons.
Alle brugere har en galleri-side der har navnet User:Navn/gallery, min hedder User:Kim_Bach/gallery
Min galleriside ser nu sådan ud:
Wikimedia Commons – Galleriside for Kim Bach
Tryk evt. på Diasvisning for at få alle dine billeder vist
Brug billede på Internettet eller Wikipedia
Nu er dine billeder på Commons, nu skal du bruge dem i en Wikipedia-artikel eller andre stede på Internettet. For at gøre det skal du åbne billedsiden for det billede du ønsker at dele.
Billedsiden for Welcome to Dream City ser sådan ud:
Wikimedia Commons – Billedside for Welcome to Dream City
Vælg nu den type deling du er interesseret i, enten for at bruge billedet på Internettet:
Wikimedia Commons – Brug denne fil på nettet
eller for at bruge det på Wikipedia.
Wikimedia Commons – Brug denne fil en wiki
Klip/klister den relevante kode til din HTML eller wikiside.
Det var det hele, jeg glæder mig til at se hvad du deler.
Der er mange ting der kan drille, og det kan også være du bliver skræmt af de mange advarsler du bliver præsenteret for.
Alternativt kan du vælge at hente og installere Te Commonist i stedet for at bruge Javas “webstart” metoden.
Dette er beskrevet på Commons i afsnittet Download and install te Commonist.
Derudover findes der også andre værktøjer som jeg komme ind på i kommende artikler.
Kim Bach har siden 2012 været suppleant til bestyrelsen for Wikimedia Danmark, den danske støtteforening for Wikimedia Foundation. Du kan kontakte ham via. hans brugerside på dansk Wikipedia.
Kim er også en del af Wikipedia-“kavalariet” bedre kendt som Mentorprogrammet, vi står klar til at hjælpe dig
Udgivet i "Kavalariet", Avanceret, Begynder, Commons, Tip, Wikimedia | Skriv et svar
Vær med til at markere Open Data Day 2015 i København
Godt Nytår! 2015 byder på Skrivestuer, WikiWednesday, Fotodage og meget mere
60 måder hvorpå du kan vise nye Wikipedia-brugere kærlighed
Sådan deler du mange filer på Wikimedia Commons – mød Te Commonist
I dag er det “Commons'” fødselsdag HURRA HURRA HURRA! – hvordan vil DU fejre dagen? #commonsXdk
AffiliateLabz til Vær med til at markere Open Data Day 2015 i København